recursal/SuperWikiNEXT-32B huggingface dataset:
**Аркадиј Аркадиевич Бабченко** (руски: *Аркадий Аркадьевич Бабченко*) — руски новинар и воен дописник.

Од 1995 година тој служел како војник за комуникација во Северен Кавказ и учествувал во Првата чеченска војна, а подоцна и волонтирал шест месеци за време на Втората чеченска војна. По напуштање на вооружените сили во 2000 година, тој станал воен дописник на *Московски Комсомолец* и *Забитиј Полк*. Подоцна работел како воен дописник за весникот *Новаја Газета*. Од 2017 година работи за телевизискиот канал АТР од Киев.

Бабченко бил издавач на списанието Искуство Војни. Во 2006 година ја објавил книгата „Војната на еден војник" во која пишува за неговите искуства во Чеченија.

На 29 мај 2018 година беше објавено дека Бабченко бил застрелан во неговиот дом во Киев, Украина. Следниот ден, тој се појави жив на прес-конференција со Службата за безбедност на Украина. СБУ соопшти дека го излажирала убиството на Бабченко, со цел да ги уапси украинските атентатори, наводно, регрутирани од руските безбедносни служби, кои всушност планирале да го извршат атентатот.

Наводи
------

1. ↑  „Руски новинар, критичар на Кремљ убиен во Киев". *Радио Слободна Европа*. 30 мај 2018. Посетено на 31 мај 2018.
2. ↑  „Убиениот" руски новинар Бабченко се појави жив и здрав на прес-конференција". *Сакам Да Кажам*. 30 мај 2018. Посетено на 31 мај 2018.
3. ↑  „Користевме свинска крв и шминкер за моето убиство, вели новинарот Бабченко". *Сакам Да Кажам*. 31 мај 2018. Посетено на 31 мај 2018.
Јазичната фамилија **арутани-сапе** се загрозени индијански јазици. Оваа група на јазици вклучува само два јазика кои се зборувани во Бразил и Венецуела. Овие јазици се скоро исчезнати.

Во оваа група на јазиви спаѓаат:

I. Арутански јазик

II. Сапески јазик

Белешки
-------

1. ↑  Weinstein, Jay A. (2005-02-28). *Social and Cultural Change: Social Science for a Dynamic World*. Rowman & Littlefield. стр. 94. ISBN 0742525732.
2. ↑  Moseley, Christopher (2007-04-23). *Encyclopedia of the world's endangered languages*. Routledge. стр. 177.
3. ↑  Moseley, Christopher (2007-04-23). *Encyclopedia of the world's endangered languages*. Routledge. стр. 164.

ɤ *Оваа статија поврзана со американските староседелски јазици е никулец. Можете да помогнете со тоа што ќе ја проширите*.
**Александар Пејовиќ** (28 декември 1990) е српски професионален фудбалер кој игра на позицијата среден бек за Раднички Ниш.

Кариера
-------

Пејовиќ ја започнал својата кариера со родниот клуб Слога Пожега, правејќи го своето деби за првиот тим во сезоната 2006–07. Потоа поминал една година во другата екипа од Западот од Србија, Раднички Крагуевац (2007–08), пред да се приклучи на клубот од првата лига на Србија, Севојно. Во летото 2010 година, Севојно се споил со Слобода Ужице и започнал да се натпреварува во српската Суперлига. Во следните четири сезони, Пејовиќ забележал 88 настапи и постигна три гола во првата лига.

Во летото 2014 година, тој се преселил во странство во Франција и се приклучил на тимот на ЦФА Трелисак. Подоцна се вратил во Србија и играл за ОФК Белград во сезоната 2015–16. Во јуни 2016 година, Пејовиќ потпишал со Младост Лучани. По три години во Младост, тој играл за белоруски Динамо Минск, пред да се врати во Србија и да се приклучи на Раднички Ниш.

На 13 август 2020 година, Пејовиќ потпишал двегодишен договор со босанскиот прволигаш Сараево. Тој го направил своето официјално деби за клубот во лигашки натпревар против Радник Бијелина на 31 август 2020 година. Пејовиќ го освоил својот прв трофеј со Сараево на 26 мај 2021 година, откако го победи Борац Бања Лука во финалето на босанскиот куп 2020–21. Тој го напуштил клубот ден по финалето на купот, на 27 мај.

На 16 јуни 2021 година се вратил во Раднички Ниш.

Трофеи
------

**Сараево**

* Куп на Босна : 2020–21

Наводи
------

1. ↑  „Aleksandar Pejović pojačao Mladost" (Serbian). fkmladostlucani.com. 8 June 2016. Посетено на 19 March 2019.CS1-одржување: непрепознаен јазик (link)
2. ↑  N.K. (13 August 2020). „Aleksandar Pejović novo pojačanje FK Sarajevo" (Bosnian). Klix.ba. Посетено на 13 August 2020.CS1-одржување: непрепознаен јазик (link)
3. ↑  E. Škorić (31 August 2020). „Sastavi: Sarajevo predvođeno novom akvizicijom napada Radnik" (Bosnian). sportsport.ba. Посетено на 31 August 2020.CS1-одржување: непрепознаен јазик (link)
4. ↑  N.K. (26 May 2021). „Sarajevo nakon penala savladalo Borac i osvojilo Kup BiH" (босански). Klix.ba. Посетено на 26 May 2021.
5. ↑  M. Šljivak (27 May 2021). „Pejović napustio Sarajevo: Nudio sam mogućnost da se rastanemo u miru i prijateljski, ali..." (босански). sportsport.ba. Посетено на 27 May 2021.
6. ↑  „Пејовић се вратио у Раднички" (српски). Radnički Niš. 16 June 2021. Посетено на 6 October 2021.

Надворешни врски
----------------

* Александар Пејовиќ – Профил на сајтот на УЕФА
**Андре Марков Дамјаноски** ( 1895
 во Малкоец, Кичевско — 8 мај 1944

 во Малкоец, Кичевско) — македонски партизан, борец за слобода на Македонија и учесник во НОВ.

Спомен обележје за паднатите борци и цивилни жртви во и од Малкоец, меѓу кои е ѝ името на Андре Дамјаноски.

Животопис
---------

Се занимавал со земјоделство. Како симпатизер на народно-ослободителното движење, во текот на 1942 година, а особено во летото 1943 година активно работел како партиски работник. Бил претседател на Селскиот комитет. Поради неговата активност, во 1943 година бил уапсен од италијанските власти и однесен во Тирана од каде бил пуштен по шест месеци. Активноста ја продолжил ѝ по враќањето поради што бил повторно фатен и стрелан во селото на 8 мај во 1944 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 51.
Александрова ѕвезда во решена состојба.
**Александровата ѕвезда** - загатка слична на Рубиковата коцка, во облик на голем додекахедрон.

Историја
--------

Александровата ѕвезда е измислена од Адам Александер, математичар од САД, во 1982 година. Патентирана била на 26 март 1985 година, со патент на САД број 4.506.891, а продавана од Ideal Toy Company. Доаѓала во две варијанти: насликани површини или налепници. Бидејќи дизајнот на сложувалката практично ги принудувал налепниците да се лупат при постојана употреба, насликаната врста најверојатно е подоцнежно издание.

Опис
----

Загатката има 30 подвижни парчиња, кои се вртат во групи во облик на ѕвезда од пет околу нејзините најоддалечени темиња. Целта на сложувалката е да ги преуреди подвижните делови така што секоја ѕвезда е опкружена со пет лица со иста боја, а спротивните ѕвезди се опкружени со иста боја. Ова е еднакво на решавање на само рабовите на Мегаминкс со шест бои. Загатката се решава кога секој пар напоредни рамнини е составен само од една боја. Меѓутоа, за да се види рамнина, мора да се погледне „покрај" петте парчиња на врвот, од кои сите би можеле/би требало да имаат различни бои отколку рамнината што се решава.

Ако ги земете предвид петоаголните региони како лица, како во големиот додекахедрон претставен со Шлефлиевиот симбол {5,5/2}, тогаш условот е сите лица да бидат истобојни и спротивните лица да имаат иста боја.

Загатката не се врти непречено, поради неговиот уникатен дизајн.

Пермутации
----------

Има 30 рабови, од кои секоја може да се преврти во две положби, давајќи теоретски максимум 30! × 2 30 пермутации. Оваа вредност не е постигната од следниве причини:

1. Можни се дури и пермутации на рабовите, намалувајќи ги можните поставувања на рабовите на 30!/2.
2. Ориентацијата на последниот раб се одредува со ориентацијата на другите рабови, намалувајќи го бројот на ориентации на рабовите на 2 29.
3. Бидејќи спротивните страни на решената сложувалка се со иста боја, секое парче од рабовите има дупликат. Би било невозможно да се заменат сите 15 пара (непарна пермутација), затоа се применува фактор за намалување од 2 14.
4. Ориентацијата на сложувалката не е важна (бидејќи нема фиксни центри за лице да служат како референтни точки), делејќи го конечниот збир со 60. Постојат 60 можни позиции и ориентации на првиот раб, но сите од нив се еквивалентни поради недостатокот на центри за лице.

Ова дава вкупно {\displaystyle {\frac {30!\times 2^{15}}{120}}\approx 7.24\times 10^{34}} можни комбинации.

Прецизната бројка е 72 431 714 252 715 638 411 621 302 272 000 000 (приближно 72,4 децилиони на краток размер или 72,4 квинтилијард на долг размер).

Поврзано
--------

* Рубикова коцка
* Комбинирана загатка
* Механичка загатка

Наводи
------

1. ↑  Wray, C. G. (1981). The cube: How to do it. Totternhoe (, Church Green, Totternhoe, Beds. ): C.G. Wray.

Надворешни врски
----------------

* Опис и решение
**Артур Томас Дудсон** (англиски: *Arthur Thomas Doodson*; 31 март 1890

 - 10 јануари 1968

) — британски океанограф.

Животопис
---------

Местото на раѓање на Артур е Бутстаун, Салфорд, неговиот татко Томас Дудсон е раководител во текстилна фабрика. Средно образование го завршил во училиштето Рочдејл па потоа во 1908 година се запишал на Универзитет во Ливерпул, дипломирајки на катедрата за хемија во 1911 г. и математика во 1912 г.. Тој бил изразито наглув и му било тешко да најде работа но започнал да работи во Феранти во Манчестер како тестирач на мерни уреди.

Во 1919 г. се преселил во Лондон за да работи на анализата на плимите и осеките и во 1929 станал помошник директор на Ливерпулската опсерваторија за анализа на плими и осеки. Од тој момент тој целосно се посветува на анализата на плимните движења воглавно во океаните но исто така и во езерата, и бил прв кој создал методи за плитки води како што се естуарите.
Висината на плимата и табелите за водените струења се од голема важност за наведувањето, но овие детални движења се доста сложени.

Дудсон објавил обемен труд за неговата работа на анализата на плими во 1921 г.. Со ова се овозможил начин за создавање на плимни потенцијали кои можат да се запишат во хармониски облик.
Дудсон разликувал 388 плимни честоти. Анализите на Дудсон од 1921 г. биле засновани на тогашните месечеви теории на Е.В. Браун. Тој исто така измислил практичен систем за одредување на различни хармонични компоненти на плимно-генерирачкиот потенцијал.(Погледај Дудсонови броеви)
Дудсон исто така се вклучил во осмислувањето на уредите за предвидување на плимите, од кои најупотребувана била на пример „Doodson-Légé TPM".

Меѓу другите работи, Дудсон исто така бил и соавтор на „Admiralty Manual of Tides", ХМСО Лонодн 1941, (Дудсон А.Т. и Варбург Х.Д.), со второ издание во 1973 г.
Дудсон починал во Биркенхед на 10 јануари 1968 година. Бил оженет двапати.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 197076371
* ISNI: 0000 0003 5742 1247
* GND: 120313990X
* SUDOC: 076334651
* BIBSYS: 90613294

 |

 |
**Александар Наумовски** (роден на 12 март 1925

 година во Битола - починал на 22 декември 1995

 година во Скопје) — македонски физиолог, редовен професор на Медицинскиот факултет во Скопје.

Животопис
---------

Наумовски медицина завршил во Скопје и се вработил на Институтот за физиологија, каде што работел до крајот на животот. Неговиот научен интерес е физиологијата на крвната коагулација. Бил шеф на Катедрата по физиологија (1982–1984). Соавтор е на практикум по физиологија.

Наводи
------

1. ↑  Ристовски, Блаже, уред. (2009). „*Наумовски*". *Македонска енциклопедија*. , книга II (М-Ш). Скопје: МАНУ. стр. 1026. Text "series
" ignored (help)
**„Абецеда на стравот"** (хрватски: *Abeceda straha*) – југословенски филм од 1961 година, во режија на Фадил Хаџиќ (неговиот прв филм), кој е и автор на Сценариото (засновано врз вистинити настани), заедно со Федор Видас. Главните улоги ги толкуваат: Весна Бојаниќ (нејзиниот прв и единствен филм), Јосип Запалорто (неговиот прв филм), Нада Касапиќ, Татјана Бељакова, Јасенка Кодрња и Миодраг Лончар.

Синопсис
--------

Дејствието на филмот се одвива во Загреб, во 1943 година. Студентката Вера (ја игра Бојаниќ) е храбра илегалка која се уфрлува во станот на банкарскиот директор и усташки шпион Молнар (го игра Запалорто), претставувајќи се како неписмена слугинка со лажно име Катица. Нејзината задача е да го пронајде списокот на усташките шпиони кои се уфрлени во редовите на партизаните. Во станот на Молнар често доаѓаат на гости високи претставници на усташкиот режим, а и постарата ќерка Елза е припадничка на усташката војска. Вера се зближува со помладата ќерка, наивната и романтична Саша, која почнува да ја учи да пишува. Во текот на работата, Вера има пристап до сите простории во станот, па кога Молнар заминува на службен пат, таа добива можност да го пребара неговиот кабинет...

Наводи
------

1. ↑  HRT, Abeceda straha, hrvatski film (1961.) (пристапено на 18.3.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Архангел Јегудил
**Јегудил** (хебр. **יהודיאל** „слава на Бога") е еден од Седумте архангели во православието. Често е прикажан во иконографијата како држи круна и тријазичен камшик. Јегудил е заштитник на сите оние кои работат настојно, и круната која ја држи ја симболизира наградата за духовниот труд. Заедно со подредените ангели тој е советник и бранител на сите оние кои работат на одговорни функции за Божја слава, и како таков нему му се обраќаат кралеви, судии и други на власт.

Наводи
------

1. ↑  Hymn of Praise: The Archangels
2. ↑  The Rational Heavenly Powers
3. ↑  The heavenly host and our modern life

Поврзано
--------

* „Светот на ангелите". *Transfiguration of Our Lord Russian Orthodox Church*. Посетено на 22 декември 2005.

  



|  |
| --- |
| **Седум свети архангели** |
| Варахил | Гаврил | Јегудил | Михаил | Рафаил | Салатил | Урил |


|  |  |
| --- | --- |
| Stub icon | *Оваа статија за христијанството е никулец. Можете да помогнете со тоа што ќе ја проширите.** п
* р
* у
 |
**Амандин Лејно** (родена на 2 мај 1986 г. во Обена) е француска ракометарка, голман на Ѓер Ауди ЕТО и на француската репрезентацијата.

Кариера
-------

### Клупска кариера

Амандин Лејно започнала да тренира ракомет во родниот град Обенас во Франција, каде настапувала до 2003 година, а како јуниорка една сезона играла и во екипата на ДХБ Бург. 
Во 2004 година Лејно потпишала договор со најуспешниот француски клуб, Мец и на 18-годишна возраст ја започнала својата професионална карира. Во осум сезони поминати на голот на Мец, Лејно освоила шест титули шампион на Франција, седум титули во купот на лигата и една титула во францускиот куп. Таа била прогласена за најдобар голман во француското првенство во 2008 година.

Во март 2012, година Лејно потпишала за романскиот шампион Олчим Валча, но поради повреда на лигаментите на коленото не одиграла ниту еден официјален натпревар за романската екипа. Во март 2013 година, Лејно потпишала за Вардар. Заедно со клубот освоила пет титули во македонското првенство и Купот на Македонија. Исто така играла и пет пати по ред на фајнал форот од Лигата на шампионите, освојувајќи три трети места и две втори.

Во февруари 2018, потпишала едногодишен договор со унгарскиот Ѓер Ауди ЕТО.

### Репрезентативна кариера

Во репрезентацијата на Франција Лејно дебитирала во 2005 година, а по пензионирањето на Валери Никола во 2008 година, таа станала прв голман во француската репрезентација. Со репрезентацијата на Франција Лејно има сребро од СП 2008 во Кина и од СП 2011 во Бразил и 5. место на СП 2007 во Франција.

Од настапите на европските превенства, таа има 14. место на ЕП 2008 во Македонија и 5. место на ЕП 2010 во Норвешка и Данска. Амандин Лејно била дел од составот на Франција и на последните две олимпијади. На игрите во 2012 таа била трет најдобар голман на турнирот со процент на одбранети удари од 38%.

Наводи
------

1. ↑  „INCA O VICECAMPIOANA MONDIALA TRANSFERATA LA OLTCHIM" (романски). Oltchim website. Архивирано од изворникот на 2012-07-18. Посетено на 2012-03-14.
2. ↑  „Leynaud şi-a reziliat contractul cu Oltchim" (романски). Gazeta Sporturilor. 2013-02-21.
3. ↑  „Valcea goalkeeper Leynaud set to join ZRK Vardar Skopje". Европска ракометна федерација. 2013-02-21. Архивирано од изворникот на 2014-07-04. Посетено на 2014-07-29.
4. ↑   gol.mk
5. ↑  „Leading Players - Goalkeepers". london2012.com. Архивирано од изворникот на 2013-06-06. Посетено на 11 August 2012.

Надворешни врски
----------------

* Профил на eurohandball

|  |  |  |  |
| --- | --- | --- | --- |
| 

| * п
* р
* у
Ѓер Ауди ЕТО – моментален состав |
| --- |
|  |
| 
* 2 Едвиж
* 3 Кнедликова
* 5 Курти
* 7 Братсет
* 8 Хансен
* 12 Лејно
* 13 Гербиц
* 15 Офтедал
* 18 Аморим
* 20 Фаркаш
* 21 Кристијансен
* 23 Фодор
* 24 Куртовиќ
* 27 Нзе Минко
* 32 Булатовиќ
* 33 Боди
* 48 Фалувеѓи
* 57 Пухалак
* 73 Киш
* 85 Гримзбо
* Тренер: Данји

 |

 |
**Апараима**, позната и како **пираруку** или **паихе** (*Arapaima gigas*) — јужноамериканска тропска слатководна риба. Таа е една од најголемите слатководни риби во светот.

Анатомија и морфологија
-----------------------

Арапаима со целата своја должина.
Арапаимата може да достигне должина и повеќе од 2 m, а во некои исклучителни случаи и повеќе од 2,5 m и преку 100 кг. Најчесто наведуваната максимална должина од 4,5 m доаѓа од еден извештај од првата половина на XIX век, но ова не е потврдено. Најголема телесна тежина која досега е пријавена за оваа риба е 200 кг.

Апараимата е најголемата слатководна риба. Таа често се лови од страна на населението во Јужна Америка како храна.

Екологија
---------

Храната на апараимата се состои од риби, ракчиња и други мали животни. Оваа риба дише воздух, користејќи го својот рибен меур, кој е богат со крвни садови и се отвора во устата на рибата, што е предност во води сиромашни со кислород, каква што е реката Амазон. Според ова, рибата е способна да преживее во плитки води со количина на растворен кислород ниска и до 0,5 ppm.

|  |  |
| --- | --- |
| Ризница | „Арапаима" на Ризницата ? |

Наводи
------

1. ↑  „*Arapaima gigas*". *IUCN Red List. Version 2008*. International Union for Conservation of Nature. 1996. Посетено на 13 март 2009.
 Базата на податоци вклучува малку информации за тоа зошто за овој вид се знае толку малку.
2. ↑  Ferraris, C.J. (2003). „Family Arapaimatidae". Во Reis, R.E. Kullander, S.O. Ferraris, C.J. (уред.). *Check List of the Freshwater Fishes of South and Central America*. Porto Alegre, Brazil: EDIPUCRS. стр. 582–588.CS1-одржување: повеќе имиња: список на уредници (link)
Фреска со архангел Варахил
**Варахил** (хебр. **ברכיאל** „благослов Божји"), е еден од Седумте архангели во православието.

Во Третата книга на Енох опишан е како еден од ангелските кнезови, со 496,000 миријади ангели со него. Се вбројува меѓу четирите владеачки серафими, и кнезот на второто небо и на редот на исповедниците. Во Лемегетонот опишан е како еден од главните ангели на првиот и четвртиот хор. Се смета и за ангел на молнјата.

Некаде се смета дека е иста личност што и Варакјал, кој понекогаш се спомнува како паднат ангел.

Иконографија
------------

Во иконографијата понекогаш прикажан е како држи бела роза наспроти градите, или ливчиња од роза расфрлени по неговата облека, особено по наметката. Во католицизмот, Варахил е прикажан како држи кошница за леб.

Покровителство
--------------

Неговите должности се разновидни колку и благословите во кои се споменува, но тој е и главниот ангел-чувар и на него му се моли за секое нешто кое може да се добие од ангел-чувар ако не се молиме диреткно на некој таков ангел.

Во римокатолицизмот негов ден е сабота. Негов месец е февруари, а хороскопскиот знак е Риби. Понекогаш е даден и како владетелот на планетата Јупитер и хороскопскиот знак Скорпија.

Наводи
------

* „The heavenly host and our modern life". *Transfiguration of Our Lord Russian Orthodox Church*. Посетено на 2005. Укажано повеќе од еден `|accessdate=` и `|access-date=` (help); Проверете ги датумските вредности во: `|access-date=` (help)
* „The rational heavenly powers". *Transfiguration of Our Lord Russian Orthodox Church*. Посетено на 2005. Укажано повеќе од еден `|accessdate=` и `|access-date=` (help); Проверете ги датумските вредности во: `|access-date=` (help)
* „Angel Names". Архивирано од изворникот на 2006-12-06. Посетено на 2007-09-17.

1. 1 2  Davidson, Gustav. *A Dictionary of Angels, including the Fallen Angels.* New York:The Free Press, 1967.
2. 1 2  Bunson, Matthew. *Angels A to Z*. New York:Crown Trade Paperbacks, 1996. ISBN 0-517-88537-9.
3. ↑  Roeder, Helen. *Saints and Their Attributes.* Chicago:Henry Regency Company, 1956.
4. ↑  Sisung, Kelle S. editor. *Angels A to Z*. New York:Gale Research, Inc. 1996. ISBN 0-7876-0489-5.

  



|  |
| --- |
| **Седум свети архангели** |
| Варахил | Гаврил | Јегудил | Михаил | Рафаил | Салатил | Урил |


|  |  |
| --- | --- |
| Stub icon | *Оваа статија за христијанството е никулец. Можете да помогнете со тоа што ќе ја проширите.** п
* р
* у
 |
**Амамот на Сејид Ибрахим Челеби** — поранешен амам кој се наоѓал во градот Струмица.

Амамот се наоѓа на денешната улица Ѓуро Ѓаковик бр. 25 во приватен двор, источно од Орта џамија. Амамот бил завештание на богатиот турчин Сејид Ибрахим Челеби чија професија не е позната. Овој турчин освен амам изградил и чешми и довел вода од реката Тркања за функционирање на амамите.

Амамот е многу оштетен и не е археолошки истражен. Од архитектурата се гледа само една просторија без куполното засведување која некогаш ја имала. Поради заробеноста во земја, не постојат податоци за големината на амамот но од оштетените ѕидови кои се гледат сега на северната западната страна со височина од околу 180 см дебелина 90 см не можат да се дадат податоци за карактерот на амамот, односно дали бил јавен или приватен. Ѕидањето на ѕидовите е изведено со камен вар и печена тула, а димензиите на просторијата која се оформува поради натрупаноста со земја останува непозната.

Според застапените градежно конструктивните елементи врз кои се присутни големи оштетувања видлива е примената на прекршени лакови типични за исламски објекти поизразито зачувани на северниот и западниот ѕид. За времето до кога амамот бил во функција и од кои причини се настанати оштетувањата не се сочувани податоци. Според, Александар Стојановски времето на неговото градење би можело да се смести во 16 век.

Наводи
------

1. ↑  ЗАВОД ЗА ЗАШТИТА НА СПОМЕНИЦИТЕ НА КУЛТУРАТА И МУЗЕЈ – СТРУМИЦА (2014). *ЗБОРНИК НА ТРУДОВИ ВО СПОМЕН НА ЕМИЛИЈА ПЕТКОВСКА*.
**Амамот** — поранешен амам кој се наоѓал во селото Градско Балдовци, Општина Струмица.

Амамот бил изграден северозападно од селото во месноста Бел Бунар, во близина на денешното спортско игралиште и реката Тркања. Според Стојан Митев жител на оваа село амамот бил сочуван до 1950 година. Но, по овој период тој целосно бил срушен.

Денес од амамот се сочувани само контури кои се под земја а во негова непосредна близина сè уште постои изворот Бојана од кој според Митев се снабдувал со вода. Имајќи ги предвид контурите и дел од фрагментите од некогашната ѕидарија од амамот и димензиите овој објект – бања е од типот семејни амами. За амамот не се сочувани податоци од кој бил изграден но употребата на градежниот материјал хоросан малтер, доцно средновековна тула која е присутна на локацијата изграден е во 17 век кога во струмичкиот регион било доселувано турско-османско население 
од Анадолија во руралните населби.

Наводи
------

1. ↑  ЗАВОД ЗА ЗАШТИТА НА СПОМЕНИЦИТЕ НА КУЛТУРАТА И МУЗЕЈ – СТРУМИЦА (2014). *ЗБОРНИК НА ТРУДОВИ ВО СПОМЕН НА ЕМИЛИЈА ПЕТКОВСКА*.
**Амамот Саланха** — поранешен амам кој се наоѓал во селото Банско, Општина Струмица.

Амамот билизграден источно од Римската терма и за него не се сочувани податоци од кого е изграден. Поставен е на закосен терен и е со правоаголна основа. Јужната страна на објектот заробена од еродирана земја. Во внатрешноста на амамот е изведен базен длабок 140 см во кој се влегувало со скалички.

Купола лежи на пандантифи со мали кружни отвори кои ја обезбедувале светлоста. Врз куполата во поново време заради оштетувањата и задржување на топлината е изведен лимен покрив поставен врз челична конструкција. Во внатрешноста на амамот изведени се ниши, а мал прозор е присутен на северниот ѕид. Амамот е со димензии 5х5метри и заедно со новите прудружни простории кои се изградени во 1960 година западно од влезот и служат за соблекувална и заедно со нив зафаќа површина од околу 33 метри квадратни.

Димензиите на базенот се: 3,4х3,4 метри, а куполата е со пречник од 4 метри, додека дебелината на ѕидовите изнесува 90 см. Висината на влезот е 1,70 см а ширина 70 см. Објектот се снабдувал со термална вода од многуте врела топла и ладна во околината која била доведувана со цевки од извори западно од него.

Имајќи ги предвид конструктивните елементи во ентериерот близината на врелата кои се наоѓат во близина на амамот и големината не се исклучува можноста дека првобитно амамот бил граден како семеен во 17 век.

Наводи
------

1. ↑  ЗАВОД ЗА ЗАШТИТА НА СПОМЕНИЦИТЕ НА КУЛТУРАТА И МУЗЕЈ – СТРУМИЦА (2014). *ЗБОРНИК НА ТРУДОВИ ВО СПОМЕН НА ЕМИЛИЈА ПЕТКОВСКА*.
**Абдулџелил Левни** (роден во Одрин - починал во  1732
 во Истанбул) — османлиски сликар и минијатурист.

Биографија
----------

Роден е во Едрене, некое време кон крајот на 17 век. Станал најистакнат сликар во Отоманското Царство и бил назначен за судски сликар под султаните Мустафа II и Ахмед III. Тој бил забележителна фигура на Ерата на лалињата. Починал во Истанбул.

Како дворски сликар, тој ги направил неговите чудесни ремек-дела: „*Surname-i Sultan Ahmed Han*" и *Surname-i Vehbi* (Книга на фестивалот). Втората книга, која сè уште е во библиотеката на палатата Топкапи, ги отсликува фестивалите во чест на обрежувањето во 1720 година на четирите синови на Ахмед III. Сепак, главната одлика на Левни е да се насликат минијатури кои ги прикажуваат поединците: убави девојки, дами и шармантни млади мажи.

Дела
----

* 
* 
* 
* 
* 
* 
* 
* 
*
Македонското кралство, непосредно по смрта на Филип Македонски, 336 гпне
Монети кои потекнуваат од Бизалтија, околу 475-465 гпне. Октадрахма (28.68 g)
**Бисалтија** или **Визалтија** — област во Античка Македонија по долниот тек на реката Стримон. Населението Бисалти живеело западно и источно од Стримон, област населена од Одомантите и Едонците. Според најстарото сведоштво кај Херодот, така се нарекува областа околу градот Аргила (западно од Струма). Тукидид ја спомнува во контекст на освојувањата на македонскиот крал Александар I Македонски и проширувањето на државата до Стримон.

Населението што живеело во Бисалтија се именувало како Бисалти. Нивното населување на источниот брег на Струма се случува, најверојатно, со освојувачките походи на Александар I Македонски во V в. пне.

Во областа се наоѓаат градовите: Берга, неидентификуваниот град Адријанопол, градот Евпорија (го спомнува Стефан Византиски) и др.

По Македонско-римските војни по 148 година, Бисалтија ѝ припаѓа на првата мерида.

Денешна општина
---------------

По областа е именувана и општината Визалтија во Серскиот округ, согласно грчката политика на присвојување на древната историја на Македонија.

Наводи
------

1. ↑  *Herodotus, 4 vols. Harvard University Press, 1960*
2. ↑  *Thoucidides, 4 vols. Harvard University Press, 195*
3. ↑  *Ф. Папазоглу, Македонски градови у римско доба, Скопје, 1957*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Области во Античка Македонија |
| --- |
|  |
| Долна Македонија | 
* **Области**: Алмопија **·**  Антемунт **·**  Амфакситида **·**  Анатемунт **·**  Бисалтија **·**  Ботиаја **·**  Ботика **·**  Едонида **·**  Еордеја **·**  Мигдонија **·**  Крестонија **·**  Крусида **·**  Пиерида **·**  Пиерија

* **Градови**: Ајнеја **·**  Алтус **·**  Антемунт **·**  Ематија **·**  Кис **·**  Мелисург **·**  Терма **·**  Тесалоника **·**  Халија **·**  Синд **·**  Стрепса **·**  Халастра **·**  Хераклестида

 | Сонцето од Кутлеш |
|  |
| Горна Македонија | 
* **Области**: Дасаретија **·**  Девриоп **·**  Елимеја **·**  Линкестида **·**  Одомантика **·**  Орестида **·**  Пајонија **·**  Параваја **·**  Парорбелија **·**  Пелагонија **·**  Синтика **·**  Тимфаја

* **Градови**: Аијана **·**  Арг Орестидски **·**  Елимеја **·**  Кајсареја

 |

 |
*За други значења на попимот Абланица, видете на појаснителната страница*
**Абланица** — туристичка населба распространета на двете страни на реката Брегалница, во истомената долина. Се наоѓа на 2 км од Берово и е место со најмногу и најатрактивни археолошки наоѓалишта во општината. Во населбата има околу 130 викенд куќи, а дел од нив се приватни сместувачки капацитети во општината. Исто така Абланица е поврзана и со туристичката населба Равна Река во Општина Пехчево со пешачка патека која е долга само 4 километри, а исто така преку неа минува и пашечка патека Берово – Абланица – Беровско Езеро. Поради големата популарност на населбата, за потребите на туристите била изградена црквата „Св. Недела и Св. Петка".

Поврзано
--------

* Беровско Езеро;
* Црква „Св. Недела и Св. Петка"

Наводи
------

1. ↑  *Берово. Допри до природата*. Општина Берово. 2010.
2. ↑  „Пуштена во употреба туристичко-рекреативна патека Берово - Абланица". Општина Берово. Посетено на 2012-05-12.
3. ↑  „Осветена црквата во Абланица". Малеш. 11 октомври 2010. Посетено на 2012-05-12.[*мртва врска*]

Надворешни врски
----------------

* Резервации на вили Архивирано на 31 декември 2011 г.

Координати:  41°42′05″NS, 22°53′19″EW
**Батариски јазик** — семитски јазик, дел од групата на јужноарапски јазици. Јазикот е сериозни загрозен и е под опасност од исчезнување. Јазикот се зборува(л) во југоисточниот брег на Оман. Батарискиот е во голем дел сличен со мехрискиот и поради тоа има одреден број Батаријци кои зборуваат на мехриски јазик.

Првиот научник од Западниот Свет кој го забележал јазикот бил Бертрам Томас во 1929 година.

Преглед
-------

Акцентот во батарискиот е секогаш на последниот долг слог, освен ако акцентската целост е составена од кратки слогови. Во таков случај, акцентот паѓа на првиот слог. Како и со останатите јужноарапски јазици, така и батарискиот има два рода (машки и женски) и три броја (еднина, двоина и множина). Двоината денес е застарена.

Бројот на батариски говорници се движи од 12 до 20 луѓе, што го прави јазикот пред изумирање. Исчезнувањето на јазикот се должи поради огромното влијание на арапскиот јазик, но исто така и силното влијание од мехрискиот јазик врз Батаријците. Мехрискиот го сметаат за попретижен јазик.

Наводи
------

1. ↑  Steska, Mike. „DICE Questionnaire - BHM" (PDF). University of Missouri. Архивирано од изворникот (PDF) на 2021-11-27. Посетено на 30 April 2015.
2. 1 2  Stroomer, Harry; Johnstone, Thomas M. (2004). *Harsusi Texts from Oman: Based on the Field Materials of T.M. Johnstone*. Otto Harrassowitz Verlag. стр. 1. ISBN 9783447050975.
3. ↑  Matthews, Charles D. (1969-01-01). „Modern South Arabian Determination-A Clue Thereto from Shaḥri". *Journal of the American Oriental Society*. **89** (1): 22–27. doi:10.2307/598276. JSTOR 598276.

Надворешни врски
----------------

* Профил на батарискиот јазик ('Проект загрозени јазици').
* Список на батариски зборови Архивирано на 18 мај 2015 г.

|  |  |  |  |
| --- | --- | --- | --- |
| 

| * п
* р
* у
Јужноарапски јазици |
| --- |
|  |
| 
* батариски
* мехриски
* сокотриски јазик
* харсуски
* хобјотски
* шехриски

 |

 |
**Ана Хелена Олсдотер Арнмар**, моминско *Бергман* на 22 јуни 1963 година во општина Сандбиберг, Шведска, е шведска телевизиска новинарка и водителка.

Ана Олсдотер има работено на *Екот* во Sveriges Radio, Expressen, TV3, Arbetet и Kvällsposten. Во 1998 година таа дошла во телевизијата Сверигес каде што била известувач, презентер на вести и уредник. Таа била вклучена и во создавањето на дигиталниот канал за вести SVT24 .

Таа е ќерка на музичарот и композитор Оле Бергман и Естел, моминско Кристенсен. Ана е исто така, од страната на нејзината мајка, полусестра на Басе Викман и Марија Викман. Таа е и внука на Аксел Кристенсен .

Закани
------

Во текот на летото 2005 година, Ана Олсдотер Арнмар и Ана Хеденмо примиле писма во кои им се заканувале дека ќе ги убијат  и ќе ги силуваат.

Човекот што ги испратил овие писма на 8 ноември 2007 година бил осуден на шест месеци затвор за „olaga hot och ofredande", што во основа значи незаконско лишување од слобода и закани за малтретирање.

Лицето исто така било осудено да и плати на Ана Олсдотер Арнмар 5.000 SEK (~ 790,27 американски долари или 376,42 фунти во тоа време) како отштета.

Наводи
------

*Оваа статија е целосно или делумно заснована на материјал од шведската Википедија, Ана Олсдотер Арнмар (од 13 мај 2014 година).*
### Белешки

 

1. ↑  Sveriges befolkning 1990, CD-ROM, Version 1.00, Riksarkivet (2011).
2. ↑  „Rapport - Programledare". svt.se. 18 May 2007. Архивирано од изворникот на 18 May 2007. Посетено на 22 July 2014.
3. ↑  Sveriges befolkning 1970, CD-ROM, Version 1.04, Sveriges Släktforskarförbund (2002).
4. ↑  Wik, Karin (8 November 2007). „Hon levde i skräck - i dag faller domen". *Expressen* (шведски). Посетено на 22 July 2014.
5. 1 2  Sigvardsson, Kajsa; Jersler, Titti (8 November 2007). „29-åringen dömd till sex månader". *Aftonbladet* (шведски). Посетено на 22 July 2014.

Надворешни врски
----------------

* Ана Олсдотер Бергман во медиумските податоци на Свенск
* Ана Олсдотер Арнмар во медиумската база на Свенск
**Абердинското друштво на архитекти** (изворно:**Aberdeen Society of Architects**; АСА) е поглавје на Кралското здружение на архитекти во Шкотска и претставува околу 200 овластени архитекти во Абердин, Абердиншир и Мари. Главната цел на АСА е промовирање на интересите на архитектите и архитектурата во нејзината област.

Историја
--------

АСА била основана во 1898 година и нејзин прв претседател бил Џејмс Саутар.

Лого на друштвото
-----------------

Логото ја претставува капелата Кралскиот колеџ во Абердин, со неговиот стрмен во облик на императорска круна. Тоа е единствената преостаната зграда од првичниот колеџ.

Надворешни врски
----------------

* Мрежно место на Друштвото на архитекти Абердин
* Кралско здружение на архитекти во Шкотска
**Вангел Наумовски** (Скребатно, Охрид, 22 март 1924

 - Охрид, 13 јуни 2006

) бил еден од најпознатите македонски сликари, претставник на наивата. Посетувајќи една од неговите излижби во Париз во 1970 година, Салвадор Дали изјавил дека Наумовски е „сликар од бајките".

Животопис
---------

Наумовски е роден во охридското село Скребатно во 1922 година. Се запишува во Средното уметничко училиште во Скопје, но во 1947 година е иусклучен од истото како „*неталентиран*". Првата негова работа е цртач во ателјето за резба во Охрид, додека неговата прва изложба е во родниот град Охрид во 1954 година. Има изложувано на над 30 самостојни и 100 групни изложби, а неговите дела се наоѓаат во многу музеи во Македонија и низ светот. После следувале нови изложби и награди и признанија. Првпат во странство Наумовски се претставил во 1961, додека во 1967 година станал член на Друштвото на ликовните уметници на Македонија, кое на изложба во 1969 година му ја доделил наградата „*Свадбен венец*". Истата година градот Охрид му ја доделил наградата за сликарство „*Седми ноември*", година која е забележана и по неговото целосно преминување во сликарството како слободна професија. Во 1974, Наумовски е награден со Гран при за сликарство од Колекцијата „Винстон" во Женева, ја добил и наградата за сликарство „*Нерешки мајстори*" на ДЛУМ, а во 1979 година стана член на италијанската **Academia Italia de belle Arti e del Lavoro**, од каде што е номиниран и за академик. Во Италија е награден и со **Premio d’ Italia 1980**. На првото Биенале на југословенската самоука ликовна уметност во Светозарево во 1981 година добил откупна награда, а во истата година и награда за цртеж од Музејот на современата уметност во Скопје. Во 1984 година италијанскиот **Centro Studi e Ricerche delle Nazioni** му ја доделил наградата „*Premio Mondale della Cultura*" и „*Statuata della Vittoria 1984*", a **Academia de Europa** од Италија наградата „*European Banner of arts*" со златен медал. Во 1982 година македонскиот режисер Александар Ѓурчинов снимил филм за Наумовски, во кој се прикажува неговиот живот и творештво. Починал на 13 јуни 2006 година во Охрид.

Наводи
------

1. ↑  Nadica Boškovska (2000). *Bibliografija na makedonskata likovna umetnost, Band 2*. Narodna i Univerzitetska Biblioteka "Kliment Ohridski".
2. ↑  Asen Grupče (1998). *Ohrid: kulturniot život i tvoreštvo vo Ohrid i Ohridsko vo 20. vek : pregled na poistaknati ličnosti od 20. vek*. Matica makedonska.
3. ↑  „Филм - Вангел Наумовски". Македонски информациски филмски центар. Посетено на 2010-12-09.[*мртва врска*]
4. ↑  „ИН МЕМОРИАМ Почина сликарот Вангел Наумовски". Време. 15 јуни 2006. Посетено на 2010-12-09.[*мртва врска*]

Надворешни врски
----------------

* Бесконечната линија на творечкиот дух Архивирано на 4 март 2016 г. - ЦРТЕЖИ И АКВАРЕЛИ НА ВАНГЕЛ НАУМОВСКИ
**Атанасовден** локално познат како **Атанасоан**, **Танасовден** претставува празник посветен на големиот христијански светител Св. Атанасиј Велики. Македонците го празнуват двапати во годината. На 31 јануари, со домашни служби, се празнува Атанасовден-зимен, како заеднички спомен на двајцата александриски архиепископи Св. Атанасиј Велики и Св. Кирил Александриски,
за нивните заеднички заслуги во одбраната на православието од двете ереси: аријанството и несторијанството. Празникот народот го смета за средзимо и се верува дека главните студови веќе се поминати. Во народното верување тој е победник над силните студови и мразеви. Се празнува и на 15 мај, ден на упокојувањето на светителот, празник познат како **Атанасовден-летен**.. Особен култ кон празнуваењето на Свети Атанасиј во зима (31.1.) е раширен во повеќето села во Скопско (Драчево, Шишево), додека особено раширен култ кон празнувањето на летниот Атанасовден (15.5.) има во повеќето села во Радовишко (Ораовица, Сулдурци, Дедино).

Наводи
------

1. ↑  *Српски народни обичаји у Ѓевѓелиској кази, прикупио и описао Стефан Тановиќ, учитељ, Београд, 1927;*
2. ↑  *Зорка Делиниколова, Обичаи сврзани со поедини празници и неделни дни во Радовиш, „Гласник на Етнолошки музеј", 1, Скопје,1960.*
**Вампирските дневници: Враќањето: Квечерина** (англиски оригинал: *The Vampire Diaries: The Return: Nightfall*) е петтиот дел од серијалот *Вампирските дневници* од американската авторка Л. Џ. Смит, за првпат објавен на 10 февруари 2009 година.

Приказната
----------

Петтата книга започнува со враќањето на Елена од мртвите. Таа се враќа од загробниот живот со натприродни моќи што ја прават нејзината крв неодолива за вампирите. Стефан е решен да ја држи Елена на безбедно и сака да замине од Фелс Черч, иако на крајот не го прави тоа. Дејмон, вампир жеден за моќи каков што е тој, сака Елена да остане со него и да владее како негова принцеза на мракот.
Марш во Варшава против насилството
**Атентат врз Павел Адамович** — успешен атентат врз градоначалникот на Гдањск на 13 јануари 2019 година. Поради напад со нож Павел Адамович починал на 14 јануари 2019 година по неколку часа борба за живот.

Опис на настанот
----------------

На 13 јануари 2019 година, за време на концерт на Големиот оркестер за божиќна помош околу 20:00 часот, Стефан Ф. се качил на сцената и го повредил Павел Адамович со нож. По нападот го земал микрофонот и почнал да зборува, дека бил осуден невин (за време на власта на Граѓанска Платформа, владејачка партија во Полска од 2007 до 2015 година, Павел Адамович до 2015 година бил член на оваа партија). По нападот, обезбедувањето го совладал напаѓачот и започнале со реанимација на Адамович. По ден борба за живот и операција, градоначалникот умрел на 14 јануари 2019 околу 14:30 часот. Претседателот на Полска - Анджеј Дуда најави народна жалост на денот на погребот на градоначалникот на Гдањск.

Наводи
------

1. ↑
2. ↑
3. ↑
4. ↑
За други значења на поимот, погл. Батенберг (појаснување).
Амбулантно возило во Шкотска со зелена и жолта шема на Батенбершките ознаки
**Батенбершките ознаки** (на англиски: *Battenberg markings*; некаде по грешка може да се сретнат и како **Батенбуршки ознаки**) се дизајн за високо визуелно означување кои во главно се користат од службите за итни случаи во неколку европски држави, во Нов Зеланд, Хонгконг и во Тринидад и Тобаго. Според етимологијата, името на дизајнот произлегува од изгледот на Батенбершката торта која била направена на свадбата на принцот Луис Александар ван Батенберг. Иако често се сретнува, името „Батенб**у**ршки ознаки" е историска грешка.

Надворешни врски
----------------

* 

* Батенбершки ознаки на Ризницата ?
**„Акцијата Стадион"** (хрватски: *Akcija Stadion*) — југословенски филм од 1977 година, во режија на Душан Вукотиќ, кој е автор и на сценариото заедно со Славко Голдштајн. Главните улоги ги толкуваат: Игор Гало, Фрањо Мајетиќ, Звонимир Чрнко, Божидар Алиќ, Јадранка Стилин, Звонимир Лепетиќ, Дарко Сриќа, Наташа Хржиќ, Златко Мадуниќ, Борис Краљ и Душан Јаниќијевиќ. Филмот освоил неколку награди, и тоа: Големата сребрена арена и Златната арена за сценарио на Пулскиот филмски фестивал; Златната роза Лидица на Филмскиот фестивал во Карлови Вари; и специјална диплома на Звонимир Лепетиќ на фестивалот во Ниш.

Синопсис
--------

Во 1941 година, за стадионот Максимир во Загреб, усташите организираат голем собир на средношколците со намера да ги издвојат Србите и Евреите. Меѓутоа, младите комунистички илегалци го саботираат планот...

Наводи
------

1. ↑  HRT, Akcija stadion, hrvatski film (1977.) (пристапено на 8.4.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Батлерова остава
**Батлерова остава** е помошна просторија во една голема куќа. Обично е сместена веднаш до кујната или до винскиот подрум и обично има пултови, маси и лавабоа.

батлеровата остава се користи за складирање, чистење и броење на сребрен прибор и др. Тука можат да се чуваат и винскиот дневник и сметководствените книги. Собата ја користи батлерот и друг домашен персонал; ваквата просторија се нарекува батлерова остава дури и кога куќата нема батлер.

|  |  |
| --- | --- |
| Stub icon | *Оваа статија поврзана со архитектурата е никулец. Можете да помогнете со тоа што ќе ја проширите.** п
* р
* у
 |
**Балкан (Le Balkan)** ― весник кој излегувал во Софија. Издавач и уредник бил Стефан Јакимов Дедов (Ридски). Се печател на бугарски јазик (уводниците и на руски), но објавувал и прозни текстови на македонски јазик (Ефтим Спространов). Весникот во еден од броевите ја отпечатил скратената верзија на Меморандумот на МНЛД до руската влада од 12 ноември, 1902 година. Весникот неочекувано запрел со издавање, после број 12 и дури продолжил во следната година, но како нова публикација под името *Куриер*. 

Слоганот под кој излагал весникот бил:

>  *Весникот ќе ја брани автономијата на Македонија за Македонците и независноста на Балканот за Балканците.*
> 
> 
> 
>   
> 
> 
> 
>

Наводи
------

1. ↑  *Македонски историски речник*. Скопје: ИНИ. 2000. стр. 59. ISBN 9989-624-46-1. На `|first=` му недостасува `|last=` (help)
2. ↑  Душков, Живодар. Български периодични издания със заглавия ороними, Част I. 1878-1919, в: Научни трудове на Русенския университет - 2010, том 49, серия 6.2, стр. 155.
**Артјомс Рудневс** (роден на 13 јануари 1988 година во Даугавпилс) — латвиски фудбалер, кој во моментов игра како напаѓач во германската Бундеслига за Хамбургер.

Кариера
-------

Рудневс е роден во Даугавпилс и ја започнал својата кариера во локалниот клуб Даугава. Во февруари 2009 година тој ја напуштил Латвија и се сели во унгарскиот клуб Залаегерсцег. Во текот на сезоната 2009-10 Рудневс постигнал 16 голови и бил втор стрелец во лигата зад србинот Немања Николиќ кој имал 2 повеќе од него. По добрите игри во Унгарија преоѓа во полскиот шампион, тимот на Лех од Познањ за сума од нешто преку половина милион €. На 16 септември 2010 година Рудневс го одиграл натпреварот на својата кариера дотогаш откако успеал да постигне хет-трик на гостувањето кај италијанскиот Јувентус во натпревар од Лигата на Европа што завршил 3-3. Откако сезоната 2011-2012 ја заврши како топ-реализатор во полската Екстракласа со 22 гола, Рудневс го напуштил Лех и потпишал за германскиот Бундеслигаш Хамбургер.

Во својата прва сезона во Бундеслигата со Хамбургер, тој постигнал 12 гола со што бил најдобар стрелец на својот тим со 12 голови колку што имал и Јужно Кореецот Сон Хеунг-Мин. Следната сезона тој го загубил местото во почетната постава и одиграл само 6 натпревари во есенскиот дел од првенството.

На 10 јануари 2014, Рудневс се согласил да премине во редовите на Хановер 96 на заем до крајот на сезоната. Веќе на своето деби за клубот на 25 јануари, тој го постигнал својот прв гол за *96-ките*, помагајќи им да стигнат до победа против локалните соперници Волфсбург со 3-1 во гости.

Репрезентативна кариера
-----------------------

Рудневс го направил своето деби за репрезентацијата на Латвија на 12 ноември 2008, во натпревар против Естонија. Својот прв репрзентативен погодок го постигнал на 7 октомври 2011, во победата против Малта со 2-0.

Титули
------

### Латвија Даугава

* **Куп на Латвија** : 2008

### Унгарија Залаегерсцег

* Куп на Унгарија : 2010-вицешампион

### Полска Лен Познањ

* Куп на Полска : 2011-вицешампион

Надворешни врски
----------------

* Артјомс Рудневс на soccerway
* Артјомс Рудневс на Transfermarkt
* Артјомс Рудневс на Goal.com Архивирано на 22 декември 2013 г.
* Артјомс Рудневс на espn
* Артјомс Рудневс на whosocered

Надворешни врски
----------------

1. ↑  Рудневс доаѓа во Хановер на заем
**Ајмарските јазици** или **ајмарански јазици** се една од двете доминантни јазични семејства во Јужна Америка, заедно со кечуанските јазици. Јужните кечуански јазици споделуваат поголем број одлики со ајмаранските јазици.

Поделба
-------

Ова јазично семејство се состои од три јазика:

* Ајмарски јазик.
* Хакаруски јазик
* Кавкиски јазик

Ајмаранскиот го зборуваат околу 2,2 милиони луѓе, од кои 1,7 милиони во Боливија, 350.000 во Перу и остатокот во Чиле и Аргентина.

Библиографија
-------------

* Adelaar, Willem F. H.; & Muysken, Pieter C. (2004). *The languages of the Andes*. Cambridge language surveys. Cambridge University Press.
* Campbell, Lyle. (1997). *American Indian languages: The historical linguistics of Native America*. New York: Oxford University Press. ISBN 0-19-509427-1.
* Gordon, Raymond G. Jr. (Ed.). (2005). *Ethnologue: Languages of the world* (15th ed.). Dallas, TX: SIL International. ISBN 1-55671-159-X. (Online version: ).
* Kaufman, Terrence. (1994). The native languages of South America. In C. Mosley & R. E. Asher (Eds.), *Atlas of the world's languages* (pp. 46–76). London: Routledge.

ɤ *Оваа статија поврзана со американските староседелски јазици е никулец. Можете да помогнете со тоа што ќе ја проширите*.